X'qiegħda tipproponi l-Kummissjoni biex tappoġġa lis-settur tal-kura tas-saħħa? Il-Kummissjoni trid tappoġġa b'mod dirett is-sistemi tal-kura tas-saħħa tal-Istati Membri tal-UE fil-ġlieda tagħhom kontra l-pandemija tal-coronavirus permezz ta' miżuri li jistgħu jittieħdu bl-aħjar mod fil-livell tal-UE. Għal dan il-għan u abbażi tal-prinċipju ta' solidarjetà, il-Kummissjoni se tikkumplimenta b'mod rapidu, flessibbli u dirett l-isforzi li għaddejjin fil-livell nazzjonali. B'mod aktar konkret u bħala l-ewwel stadju, il-Kummissjoni fasslet valutazzjoni tal-ħtiġijiet inizjali u se tkun qed taħdem mal-Istati Membri biex iżżid aktar dettalji u tipprijoritizza l-ħtiġijiet tagħhom. Biex tiġi ffinanzjata din l-azzjoni, il-Kummissjoni qed timmobilizza EUR 3 biljun mill-baġit tal-UE, li minnhom EUR 2.7 biljun se jiġu allokati permezz tal-Istrument għall-Appoġġ ta' Emerġenza u EUR 300 miljun permezz tal-kapaċità tat-tagħmir mediku rescEU. Kontribuzzjonijiet addizzjonali se jkunu possibbli mill-Istati Membri kif ukoll minn individwi, fondazzjonijiet u anke permezz ta' finanzjament kollettiv. B'dan il-mod, il-Kummissjoni se tkun tista': Biex tagħmel użu minn kisbiet fl-effiċjenza u tiġġenera ekonomiji ta' skala, kull fejn ikun possibbli, il-Kummissjoni se twettaq l-akkwisti direttament f'isem l-Istati Membri u tiffoka l-għajnuna fejn ikunu l-ħtiġijiet. Fuq perjodu medju u twil ta' żmien u bis-saħħa ta' dawn l-għodod, l-UE se tkun tista' tappoġġa l-kapaċitajiet tal-ittestjar tal-Istati Membri tagħha u tappoġġa kull riċerka medika rilevanti. B'dan il-mod, il-Kummissjoni se tkun qed tipprovdi rispons tal-UE matul il-kriżi tas-saħħa, sat-tmiem tagħha. Biex timplimenta l-inizjattiva, il-Kummissjoni se taħdem mal-awtoritajiet nazzjonali tas-saħħa tal-Istati Membri, ma' organizzazzjonijiet internazzjonali u mas-settur mhux governattiv. X'azzjoni tista' tittieħed permezz tal-Istrument għall-Appoġġ ta' Emerġenza? L-Istrument għall-Appoġġ ta' Emerġenza se jippermetti lill-UE tipprovdi rispons ikkoordinat tal-UE matul l-istadji differenti tal-kriżi. L-azzjoni konkreta se tiddependi fuq il-ħtiġijiet tal-pajjiżi tal-UE. Pereżempju, il-Kummissjoni se taħdem biex: Se jkunu wkoll possibbli azzjonijiet oħra, skont l-evoluzzjoni tal-ħtiġijiet tal-Istati Membri, l-isptarijiet, it-tobba u l-pazjenti. Kif se tkun iffinanzjata din l-azzjoni? Biex jiġi żgurat il-finanzjament meħtieġ, il-Kummissjoni qed tiddependi kompletament fuq il-baġit tal-UE għall-2014-2020 u qed timmobilizza r-riżorsi disponibbli kollha fil-limiti tal-infiq għall-2020. Din hija r-raġuni għaliex illum il-Kummissjoni ressqet ukoll Abbozz ta' Baġit Emendatorju - proposta biex tiġi riorganizzata parti mill-infiq tal-UE għas-sena f'konformità mal-aħħar prijoritajiet - biex tikseb: Il-Kummissjoni se tattiva l-flessibbiltà li baqa' tal-baġit fit-tul attwali – riżervi li jmorru lil hinn mil-limiti massimi annwali – biex tiffinanzja din l-operazzjoni. Il-ħtiġijiet huma ovvjament akbar mill-baġit disponibbli. Kif se timlew il-vojt? Fid-dawl tal-perspettiva fuq perjodu medju u twil ta' żmien tal-azzjoni proposta, il-Kummissjoni se tesplora aktar mezzi biex tattira l-finanzjament. Dawn jinkludu donazzjonijiet minn individwi, fondazzjonijiet u saħansitra finanzjament kollettiv. Il-Kummissjoni qed tikkunsidra li tistabbilixxi l-modalitajiet neċessarji kollha biex tippermetti l-ġbir rapidu ta' kontribuzzjonijiet u donazzjonijiet. Il-baġit jista' jissaħħaħ aktar permezz ta' dawn il-mezzi kif ukoll permezz ta' approprjazzjoni ta' baġit ġdida fl-2021 ladarba jkun fis-seħħ baġit għall-2021 (ibbażat fuq ftehim dwar il-QFP 2021-2027). Dawn il-flus kif se jitqassmu fost l-Istati Membri? L-objettiv tal-inizjattiva se jkun li tipprovdi appoġġ immirat lill-Istati Membri u lir-reġjuni l-aktar ikkonċernati. Minħabba l-evoluzzjoni rapida tal-kriżi tas-saħħa madwar l-Unjoni, ma jistax ikun hemm allokazzjoni minn qabel għal kull Stat Membru. It-tim li jmexxi l-inizjattiva se jimmonitorja l-iżviluppi li jkunu għaddejjin u jirrispondi abbażi tas-severità relattiva tal-kriżi fl-Istati Membri differenti kif ukoll miżuri u strumenti diġà eżistenti. Il-Kummissjoni diġà bdiet taħdem mal-awtoritajiet nazzjonali tas-saħħa tal-Istati Membri biex tidentifika l-aktar ħtiġijiet urġenti tal-pajjiżi tal-UE u biex tkun tista' tidderieġi l-flus fejn jinsabu l-ħtiġijiet. Din il-valutazzjoni preliminari se sservi biex jiġu identifikati l-ewwel passi li għandhom jittieħdu u d-deċiżjonijiet li għandhom jittieħdu. Se jitqiesu wkoll konsultazzjonijiet addizzjonali mal-Istati Membri u talbiet speċifiċi min-naħa tagħhom. Min se jkun qed jimplimenta l-inizjattiva? Il-Kummissjoni se jkollha rwol ċentrali fl-implimentazzjoni tal-inizjattiva. Għal dan il-għan, il-Kummissjoni qed twaqqaf Task Force minn madwar id-dipartimenti tagħha, li se taħdem, fuq bażi full-time, biex tibdel l-ideat f'azzjoni. It-tim inkarigat se jinkludi esperti fil-ġestjoni tal-kriżijiet, fil-politika tas-saħħa, fit-trasport, fl-akkwist pubbliku tal-UE u fil-ġestjoni finanzjarja. Naturalment, il-Kummissjoni se taħdem mill-qrib mal-awtoritajiet nazzjonali tal-Istati Membri kif ukoll mal-organizzazzjonijiet internazzjonali u mas-settur mhux governattiv. X'se jkunu l-passi li jmiss? Illum, il-Kummissjoni ressqet proposta leġiżlattiva komprensiva biex tiffinanzja u timplimenta l-azzjoni tagħha biex tappoġġa direttament lis-setturi tal-kura tas-saħħa tal-Istati Membri. Il-Kummissjoni qed tistieden lill-Parlament Ewropew u lill-Kunsill biex japprovaw din l-inizjattiva mill-aktar fis possibbli. Sadanittant, il-Kummissjoni se tkun qed taħdem biex tidentifika u tħejji l-ewwel azzjonijiet li jridu jittieħdu sabiex l-implimentazzjoni tkun tista' tibda hekk kif il-proposti leġiżlattivi jkunu ġew adottati. Liema azzjonijiet oħra ġew appoġġati mill-baġit tal-UE? L-UE diġà wettqet sensiela ta' azzjonijiet biex tindirizza l-pandemija tal-coronavirus madwar l-UE kollha, fil-Balkani tal-Punent u fil-pajjiżi tas-Sħubija tal-Lvant. Il-miżuri li ttieħdu s'issa jinkludu b'mod partikolari l-ftuħ ta' EUR 37 biljun f'investimenti mill-fondi ta' koeżjoni tal-UE sabiex l-Istati Membri jkunu jistgħu jixtru provvisti mediċi, iħallsu lit-tobba u jgħinu lill-intrapriżi żgħar u medji jibqgħu jħallsu l-persunal tagħhom; il-ħolqien tal-ewwel kapaċità medika ta' RescUE u l-finanzjament tar-ripatrijazzjoni ta' ċittadini tal-UE li nqabdu madwar id-dinja. Sa issa, il-Mekkaniżmu tal-Unjoni għall-Protezzjoni Ċivili ffaċilita r-ripatrijazzjoni ta' 10,017 ċittadin tal-UE lejn l-Ewropa fuq 47 titjira. Madankollu, l-iskala u l-ambitu tal-isfida jitolbu reazzjoni koordinata saħansitra aktar robusta, immirata direttament lejn is-sistemi tal-kura tas-saħħa, li tibni fuq is-solidarjetà u ssaħħaħ il-kooperazzjoni bejn l-Istati Membri tal-UE. L-inizjattiva tal-lum se tkun kumplimentari u konsistenti mal-azzjoni li ttieħdet s'issa. Se tfittex li żżid ma' dak li l-awtoritajiet nazzjonali tal-kura tas-saħħa diġà qed jagħmlu billi toħloq sinerġiji u tagħmel l-aħjar użu mill-ekonomiji ta' skala. Kif taħdem il-kapaċità medika ta' rescEU? Min jista' juża l-kapaċità strateġika tal-assi mediċi kritiċi taħt rescEU? Kif se tirrapportaw dwar kif qed jiġi implimentat il-proġett u dwar kif qed jintefqu l-flus? Bi trasparenza sħiħa, il-Kummissjoni se tistabbilixxi taqsima apposta fuq is-sit web tagħha fejn se tirrapporta dwar il-progress li jsir u dwar il-passi li jkun imiss. Għal aktar informazzjoni Stqarrija għall-istampa: Il-Kummissjoni tistabbilixxi rispons koordinat Ewropew kontra l-impatt ekonomiku tal-Coronavirus Rispons għall-coronavirus Skeda informattiva: Ir-rispons tal-UE għall-coronavirus - l-aħħar aġġornamenti Proposta għal Regolament tal-Kunsill dwar l-attivazzjoni ta' appoġġ ta' emerġenza Abbozz ta' Baġit Emendatorju Nru 2 Pakkett sħiħ ta' proposti leġiżlattivi tal-Istrument ta' Appoġġ ta' Emerġenza għas-Settur tal-Kura tas-Saħħa